Document ID: 31972R0688

Ir-Regolament (KEE) Nru 688/72 tal-Kummissjoni
tat-28 ta’ Marzu, 1972
li jemenda r-Regolament (KEE) Nru 1767/68 dwar is-sistema ta’ prezzijiet minimi għal esportazzjonijiet lejn pajjiżi terzi ta’ basal tal-qasab, basal tal-fjuri u tuberi
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jwaqqaf il-Komunità Ekonomika Ewropea;
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar, 1968 dwar it-twaqqif ta’ organizzazzjoni komuni tas-suq fis-siġar ħajjin u pjanti oħra, basal, għeruq u bħal dawn, il-fjuri maqtugħa u l-ħaxix ornamentali, u partikolarment l-Artikolu 7(2) ta’ dan,
Billi l-Artikolu 1 tar-Regolament tal-Kummissjoni (KEE) Nru 1767/68 [2] tas-6 ta’ Novembru, 1968 dwar is-sistema ta’ prezzijiet minimi għal esportazzjonijiet lejn pajjiżi terzi ta’ basal tal-qasab tal-fjuri, basal u tuberi, kif emendat mir-Regolament (KEE) Nru 1946/70 [3], jipprovdi li l-prezzijiet minimi ta’ esportazzjoni għandhom jkunu ffissati kull sena mhux aktar tard mill-31 ta’ Ottubru, bl-eċċezzjoni ta’ dawk għal begonji, sinningias, gladjoli, dalji u l-ispeċi tal-ġilji li jridu jkunu ffissati sa mhux aktar tard mill-31 ta’ Diċembru u li kull Stat Membru għandu jikkomunika kull sena, qabel l-1 ta’ Diċembru rigward begonji, sinningias, gladjoli, dalji u l-ispeċi tal-ġilji u qabel il-15 ta’ Ottubru rigward prodotti oħra koperti mis-sistema ta’ prezz minimu ta’ esportazzjoni, kull tagħrif meħtieġ biex issir stima fuq xejriet ta’ prezzijiet fi swieq internazzjonali u għall-iffissar ta’ prezzijiet minimi;
Billi l-esperjenza wriet li Stati Membri ma jistgħux jipprovdu t-tagħrif li għalih jirreferi l-Artikolu 1(3) tar-Regolament (KEE) Nru 1767/68 fil-limiti taż-żmien speċifikati; billi, biex ikun żgurat li r-Regolament huwa applikat b’mod korrett, għandhom ikunu emendati d-dati varji speċifikati biex jintbagħat dan it-tagħrif u, konsegwentement id-dati għall-iffissar ta’ prezzijiet minimi ta’ esportazzjoni għal basal tal-fjuri varji;
Billi l-miżuri li hemm provduti għalihom f’dan ir-Regolament huma bi qbil ma’ l-Opinjoni tal-Kumitat tat-tmexxija għal Pjanti Ħajjin;
ADOTTAT DAN IR-REGOLAMENT:
Artikolu 1
1. "1. Il-prezzijiet minimi ta’ esportazzjoni li hemm provdut għalihom fl-Artikolu 7 tar-Regolament (KEE) Nru 234/68 jkunu ffissati kull sena mhux aktar tard mill-:
- 31 ta’ Marzu għal begonji, sinningias, gladjoli, dalji u l-ispeċi tal-ġilji;
- 31 ta’ Jannar għal prodotti oħra.
Dawn il-prezzijiet jgħoddu għal prodotti maħsuda wara d-data li fiha jkunu ġew iffissati."
2. Fil-paragrafu 3 ta’ l-istess Artikolu, l-1 ta’ Marzu u l-1 ta’ Jannar jitbiddlu bl-1 ta’ Diċembru u 15 ta’ Ottubru rispettivament.
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u jkun direttament applikabbli fl-iStati Membri kollha.
Magħmul fi Brussel, fit-28 ta’ Marzu, 1972.

Labels: 3
2
6